SK   SK 
 
 
 EURÓPSKA  
KOMISIA   
V Bruseli 12. 1. 2022  
SWD(2022) 9 final  
 
PRACOVNÝ DOKUMENT ÚTVAROV KOMISIE  
 
ZHRNUTIE SPRÁVY O POSÚDENÍ VPLYVU  
 
Sprievodný dokument  
Návrh nariadenia Európskeho parlamentu a Rady  
o Agentúre Európskej únie pre drogy  
{COM(2022)  18 final}  - {SEC(2022)  45 final}  - {SWD(2022)  8 final}   
 
2 Súhrnný prehľad  
Posúdenie vplyvu návrhu nariadenia  o Agentúre Európskej únie pre drogy [revízia mandátu 
Európskeho monitorovacieho centra pre drogy  a drogovú závislosť, t. j. nariadenia (ES) č. 
1920/2006]  
 
A. Potreba konať  
Prečo? Aký problém sa rieši?  
Európske monitorovacie centrum pre drogy  a drogovú závislosť (ďalej len „agentúra“) bolo založené  
v roku 1993  a jeho zakladajúce nariadenie bolo prepracované  v roku 2006 [nariadenie (ES) č. 
1920/2006]. Komisia uskutočnila  v rokoch 2018/2019 posledné hodnotenie [COM(2020) 228]. 
Vymedzenie problému vychádza  z výsledkov hodnotenia  a rieši nedostatky, na ktoré poukázali 
hlavné zainteresované stran y agentúry. Zatiaľ čo pred 25 rokmi bolo potrebné zhromaždiť  
a analyzovať údaje  s cieľom opísať situáciu  v oblasti drog  v Európe  a jej dôsledky,  v súčasnosti 
potrebujú zainteresované strany aj analýzu vznikajúcich výziev  v reálnom čase  a poradenstvo  
o najlepších spôsoboch riešenia rýchlo sa vyvíjajúcich hrozieb, ako sú nové psychoaktívne látky 
vstupujúce do EÚ, ktoré sú nebezpečnejšie pre (verejné) zdravie  a prinášajú so sebou aj nové 
bezpečnostné obavy. Tvorcovia politík potrebujú väčšiu podporu  a viac inf ormácií, aby mohli 
prijímať informované rozhodnutia  a zaistiť primerané reakcie. Agentúra nemôže poskytovať 
členským štátom dostatočnú podporu  a potenciál siete národných kontaktných miest agentúry 
(Reitox) sa nevyužíva naplno. Medzinárodný rozmer činnosti  agentúry takisto nie je dostatočne 
vymedzený. Pri vykonávaní novej protidrogovej stratégie EÚ na roky 2021 – 2025,  v ktorej sa 
uplatňuje prístup  k protidrogovej politike založený na dôkazoch, majú informácie, ktoré poskytuje 
agentúra, zásadný význam.  
Čo sa od tejto iniciatívy očakáva?  
Všeobecným cieľom iniciatívy je zabezpečiť, aby agentúra plnila svoj účel  a bola primerane 
vybavená na riešenie výziev, ktoré predstavujú drogy  v EÚ, čo povedie  k primeraným opatreniam  
a podpore zo strany EÚ  a členských  štátov. Navrhovaná revízia mandátu by bola cielená. Mala by 
objasniť mandát agentúry, pokiaľ ide  o rozsah jej činnosti (najmä pokiaľ ide  o látky, ktoré je 
potrebné riešiť); zvýšiť svoju schopnosť rýchlejšie  a cielenejšie reagovať na výzvy  a vznikajúce 
hrozby; prehĺbiť monitorovanie  a analýzu drogovej problematiky; poskytovať podporu členským 
štátom  a objasniť medzinárodný rozmer činnosti agentúry.  
Aká je pridaná hodnota opatrení na úrovni EÚ?   
Drogová problematika sa týka všetkých Európanov  a má cezhraničnú  a globálnu povahu. Existuje 
mnoho spoločných výziev, ktorým musia čeliť všetky členské štáty,  a to tak na strane dopytu po 
drogách, ako aj na strane ponuky. Drogovú problematiku nie je možné riešiť len na vnútroštátnej 
úrovni, pretože takýto pr ístup by viedol  k fragmentácii; členské štáty sa navzájom učia výmenou 
skúseností  a najlepších postupov. Opatrenia EÚ predstavujú účinný  a efektívny spôsob riešenia 
týchto otázok.  
B. Riešenia  
Aké legislatívne  a nelegislatívne možnosti politiky sa zvažovali? Je niektorá  z možností 
uprednostňovaná? Prečo?   
Nelegislatívna možnosť politiky (ďalšia spolupráca)  a zrušenie alebo zlúčenie agentúry boli  z ďalšej 
analýzy vylúčené, pretože by sa nimi neriešili zistené problémy.  
 
Uprednostňovanou možnosťou je  cielená revízia mandátu. Analyzovala sa aj žiadosť niektorých 
zainteresovaných strán  o rozšírenie rozsahu pôsobnosti agentúry na iné závislosti, ale  v posúdení 
vplyvu sa dospelo  k záveru, že  v centre pozornosti agentúry by aj naďalej mali ostať hlavne 
nelegálne drogy. Malo by sa však lepšie riešiť užívanie kombinácie látok. Do tematického rozsahu 
 
3 činnosti agentúry by takisto mala patriť ponuka drog  a trhy s drogami.  S cieľom poskytnúť 
pružnejšiu  a výhľadovejšiu analýzu by sa mali ďalej rozvíjať kapacity agentúry  v oblasti 
monitorovania  a posudzovania hrozieb. Agentúra by  v záujme rýchleho informovania verejnosti  
a varovania pred hrozbami, ktoré sa vyskytujú vo viacerých členských štátoch, mala podporovať 
organizáciu informačných kampaní  a varovaní na úrov ni EÚ alebo tieto kampane sama organizovať.  
S cieľom rozšíriť informačnú základňu agentúry by sa mala zriadiť špecializovaná sieť laboratórií. 
Mal by sa posilniť mandát národných kontaktných miest, aby sa lepšie využívali ich kapacity na 
podporu agentúry  a aby sa zohľadnili zmeny, ktoré sa majú zaviesť do mandátu agentúry. Takisto 
by sa mal lepšie objasniť medzinárodný rozmer činnosti agentúry.  
Kto podporuje ktorú možnosť?   
Hlavné zainteresované strany, t. j. tvorcovia vnútroštátnych  a európskych politík  v oblasti 
protidrogovej politiky podporujú – a dokonca požadujú – posilnenie mandátu agentúry.  V novej 
protidrogovej stratégii EÚ, ktorú Rada prijala  v decembri 2020, sa Komisia výslovne vyzýva, aby 
čo najskôr predložila návrh na revíziu mandátu. Niektoré  členské štáty, ktoré majú širšie stratégie  
v oblasti závislosti, by uvítali, aby mala agentúra širší mandát. Iné členské štáty majú len rámec pre 
drogy  a sú spokojné so súčasným mandátom, ktorý by sprevádzalo objasnenie  o užívaní kombinácie 
drog. Stanoven ie minimálnych kritérií pre národné kontaktné miesta by takisto mohlo byť pre 
niektoré členské štáty sporné, pretože by to mohli považovať za zasahovanie do ich výsadných práv. 
Tieto kritériá by však boli potrebné na zaistenie rovnakých podmienok  v celej E urópe  a zabezpečenie 
poskytovania údajov agentúre.  
C. Vplyvy uprednostňovanej možnosti  
Aké sú výhody uprednostňovanej možnosti (prípadne hlavných možností, ak sa žiadna 
konkrétna možnosť neuprednostňuje)?   
Uprednostňovaná možnosť by prispela  k lepšie informovaným politikám  a opatreniam, čo by viedlo  
k účinnejším európskym (a vnútroštátnym) reakciám na drogovú problematiku  v EÚ. To by 
významne prispelo  k účinnej  a na dôkazoch založenej reakcii na problematiku drog,  a to z hľadiska 
zdravia aj bezpečnosti. Mandát agentúry by sa  v súlade so zásadou subsidiarity naďalej zameriaval 
najmä na monitorovanie  a podporu EÚ  a jej členských štátov. Takáto cielená revízia mandátu 
agentúry by viedla  k lepšej pripravenosti na nové hrozby  v oblasti drog na eur ópskej aj vnútroštátnej 
úrovni.  
Aké sú náklady na uprednostňovanú možnosť (prípadne na hlavné možnosti, ak sa žiadna 
konkrétna možnosť neuprednostňuje)?   
Uprednostňovaná možnosť by si vyžadovala zvýšenie finančných  a ľudských zdrojov  v porovnaní 
so zdrojmi vyčlenenými vo viacročnom finančnom rámci (VFR) na roky 2021 – 2027. Odhaduje sa, 
že na obdobie nového VFR by bol potrebný dodatočný rozpočet vo výške približne 51 až 63 miliónov 
EUR  a približne 40 dodatočných pracovných miest.  
Aký bude vplyv na p odniky, MSP  a mikropodniky?  
Nedôjde  k žiadnemu priamemu vplyvu na podniky, MSP  a mikropodniky. Revízia by mohla mať 
nepriamy pozitívny vplyv, ktorého výsledkom by mohlo byť obmedzenie straty pracovnej sily  
v hospodárstve, keďže užívatelia drog nie sú sch opní pracovať alebo poskytovať prácu  v plnej miere,  
a vytvorenie prekážok  v dosahovaní príjmov organizovaných zločineckých skupín.  
Očakáva sa významný vplyv na štátne rozpočty  a verejnú správu?   
Hoci by uprednostňovaná možnosť viedla  k nárastu úloh  a miery zodpovednosti agentúry, celkovo 
by iniciatíva prispela  k zníženiu administratívnej záťaže  a zjednodušeniu administratívnych 
postupov najmä  v členských štátoch. Hlavným faktorom, ktorý by  k tomu prispel, je navrhované 
zefektívnenie  a centralizácia ozn amovacích povinností. Vzhľadom na nedostatok údajov  
o dostupných finančných prostriedkoch určených na protidrogovú politiku nie je možné vyčísliť 
vplyv zjednodušenia  a zníženia záťaže.  
Očakávajú sa iné významné vplyvy?   
 
4 Nie. 
D. Nadväzné opatrenia  
Kedy sa táto politika preskúma?  
V súlade so spoločným prístupom bude nariadenie  o agentúre zahŕňať externé hodnotenie agentúry 
každých 5 rokov.